### | | | | --- | --- | | | | | --- | | **Byråd** 28. februar 2017 Sagsnr. Dok.nr. 710-2017-52596 Sagsbehandler DPJBOJ | | 17.                 Ansøgning om kommunegaranti for lån i KommuneKredit fra [adresse]. - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Bek. om kommunernes låntagning og meddelelse af garantier m.v., Varmeforsyningsloven og EU´s statsstøtteregler |

###

**SAGENS INDHOLD**

Byrådet skal i denne sag tage stilling til
ansøgning fra [adresse]. om kommunegaranti til optagelse af
to byggekreditter og tre lån på i alt 68,15 mio. kr.

Byggekreditterne på samlet 65 mio. kr. skal finansiere
anlægsinvesteringer til et nyt biomasseanlæg i Hinnerup. Anlægget består af
etablering af en ny halmkedel til 36,0 mio. kr. samt etablering af en ny
kedelbygning, lagerhal og et askelager til 29,0 mio. kr.

Der søges ligeledes om kommunegaranti til efterfølgende
optagelse af lån til indfrielse af byggekreditterne. Byggekreditterne konverteres
ved anlægsarbejdets afslutning.

Herudover ansøges om kommunegaranti til lån til en ny
blokvarmecentral i Foldby på 250.000 kr. Samtidig søges om restfinansiering af
to projekter som samlet set er blevet 2,9 mio. kr. dyrere end forventet.
Byrådet har tidligere godkendt de to projekter.

Der ansøges dermed om kommunegaranti på i alt 68,15 mio.
kr.:

· Et fastforrentet aftalelån med en løbetid på 15 år vedrørende de 36,0
mio. kr. til halmkedel.

· Et fastforrentet aftalelån med en løbetid på 20 år vedrørende de 29,0
mio. kr. til kedelbygning mv.

· Et fastforrentet aftalelån med en løbetid på 5 år til
finansiering af en blokvarmecentral i Foldby på 0,25 mio. kr.

· Et fastforrentet aftalelån med en løbetid på 20 år til
restfinansiering af BY, 29.03.16, pkt. 48 vedrørende transmissionsledning, på
1,3 mio. kr.

· Et fastforrentet aftalelån med en løbetid på 20 år til
restfinansiering af BY, 27.10.15, pkt. 148 vedrørende [adresse] og Vitten, på 1,6
mio. kr.

Bitten Nielsen løbetid er fastsat således, at de svarer til de
valgte afskrivningsperioder. Anlægsarbejdet vedrørende det nye biomasseanlæg forventes
afsluttet primo 2018.

**VURDERING**

Varmeforsyningsloven giver kommuner hjemmel
til at give garanti for lån optaget af varmeværker. I henhold til
lånebekendtgørelsen henregnes lånene til kommunens låntagning. Da der er
automatisk låneadgang til de nævnte investeringer, kan Favrskov Kommune stille
de ansøgte kommunegarantier uden fradrag i kommunens låneramme og uden deponering.

Byrådet besluttede i oktober 2015, at der ved
garantistillelse for forsyningsvirksomheder opkræves en årlig garantiprovision
med den tilføjelse, at den årlige garantiprovision nedsættes, hvis en kommende
afklaring af lovgrundlaget giver mulighed for at opkræve en lavere provision.

[adresse] størrelse afhænger af, hvilken
kreditvurdering virksomheden kan opnå. Virksomheder med en stærk betalingsevne,
som kan opnå en kreditvurdering på A-niveau, skal i henhold til EU’s
statsstøtteregler som minimum opkræves en årlig garantiprovision på mellem 0,40
% og 0,55 %.

Job og Økonomi har gennemgået de konkrete anlægsprojekter, Hinnerup
Fjernvarmes regnskaber og budget, Energitilsynets prisstatistikker for
sammenligning af priser med værker i området og på landsplan samt udviklingen
af [adresse] priser de seneste år. Det vurderes på baggrund heraf,
at kommunens risiko ved at give garantien til [adresse] er lav.

Job og Økonomi vurderer på den baggrund, at den årlige
garantiprovision, der opkræves i forbindelse med kommunegarantierne på 68,15
mio. kr., bør udgøre 0,40 % af restgælden på lånene ultimo regnskabsåret. Det
foreslås, at der først opkræves garantiprovision på den endelige finansiering, efterhånden
som anlægsprojekterne afsluttes.

[adresse] vurderer, at det nye biomasseanlæg
betyder en stigning i varmeprisen pr. år pr. husstand på 678 kr. i år 2018/19.
[adresse] priser er lave i sammenligning med øvrige
fjernvarmeselskaber i [adresse] og på landsplan.

Projektet vedrørende etableringen af et nyt biomasseanlæg
blev godkendt på møde i Teknik- og Miljøudvalget 11. august 2016. Projektet
vedrørende blokvarmecentralen blev godkendt på et møde den 8. september 2016.
Favrskov Kommunes godkendelse af projektforslagene og ansøgning om
kommunegaranti er betinget af:

· At der gennemføres en VVM-screening af blokvarmecentralen.

· At de berørte grundejere høres om projekt blokvarmecentral inden
arbejdet påbegyndes.

· At der er opnået miljøgodkendelse til biomasseanlæg.

· At der er indhentet byggetilladelse til biomasseanlæg.

· At godkendelsen af projektforslaget bortfalder, hvis
gennemførelsen af projektet ikke er påbegyndt senest 3 år efter godkendelsen.

· At den eksisterende halmkedel bibeholdes til produktion af spids-
og reservelast maksimalt 1.000 timer om året.

**ØKONOMI**

[adresse] har indhentet tilbud fra KommuneKredit
på byggekreditterne. Der ønskes optaget to byggekreditter i KommuneKredit med
variabel rente. Renten udgjorde på tidspunktet for tilbuddet 0,05 % p.a.

[adresse] påtager sig en garantiforpligtelse for to
byggekreditter samt efterfølgende optagelse af lån til indfrielse af
byggekreditterne på i alt 65,00 mio. kr.

Herudover påtager Favrskov Kommune sig en
garantiforpligtelse på tre lån på i alt 3,15 mio. kr. så den samlede
garantiforpligtelse udgør 68,15 mio. kr.

En årlig garantiprovision på 0,40 % af restgælden på lånene
vil det første år medføre en indtægt til Favrskov Kommune på ca. 270.000 kr.
Indtægten vil falde i takt med, at [adresse] afdrager på lånene.

[adresse] har indhentet tilbud fra KommuneKredit
på den endelige finansiering. Der ønskes optaget:

· Tre fastforrentede aftalelån med løbetid på 20 år vedrørende 29,0
mio. kr., 1,3 mio. kr. og 1,6 mio. kr. Renten udgjorde på tidspunktet for
tilbuddet 1,42 % p.a.

· Et fastforrentet aftalelån med løbetid på 15 år vedrørende 36,0
mio. kr. Renten udgjorde på tidspunktet for tilbuddet 1,14 % p.a.

· Et fastforrentet aftalelån med løbetid på 5 år vedrørende 0,25
mio. kr. Renten udgjorde på tidspunktet for tilbuddet 0,17 % p.a.

**INDSTILLING**

Direktøren for Job og Økonomi indstiller
til Byrådet:

1. At godkende ansøgningen fra [adresse].,
idet Favrskov Kommune stiller kommunegaranti for to byggekreditter på 65,0 mio.
kr. og tre lån på 3,15 mio. kr. optaget i KommuneKredit.

2. At godkende ansøgningen om kommunegaranti til konvertering af byggekreditterne
til ét 20-årigt fastforrentet aftalelån på 29,0 mio. kr. og ét 15-årigt
fastforrentet aftalelån på 36,0 mio. kr. optaget i KommuneKredit.

3. At kommunegarantien er betinget af, at projektforslaget kan gennemføres.

4. At der opkræves en årlig garantiprovision af restgælden ultimo
regnskabsåret på 0,4 % på den endelige finansiering.

5. At den
årlige garantiprovision vedrørende lånet nedsættes, hvis en kommende afklaring
af lovgrundlaget giver mulighed for at opkræve en lavere provision.

**BESLUTNING**

***Økonomiudvalget, 22. februar 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning om kommunegaranti fra [adresse] 21.12.2016 | 710-2016-416837 |